CELEX: 62014CN0099
Language: mt
Date: 2014-02-28 00:00:00
Title: Kawża C-99/14 P: Appell ippreżentat fit- 28 ta’ Frar 2014 minn Federación Nacional de Empresarios de Minas de Carbón (Carbunión) mid-digriet tal-Qorti Ġenerali (It-Tieni Awla) mogħti fl- 10 ta’ Diċembru 2013 fil-Kawża T-176/11, Federación Nacional de Empresarios de Minas de Carbón (Carbunión) vs Il-Kunsill tal-Unjoni Ewropea

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/25
            
         Appell ippreżentat fit-28 ta’ Frar 2014 minn Federación Nacional de Empresarios de Minas de Carbón (Carbunión) mid-digriet tal-Qorti Ġenerali (It-Tieni Awla) mogħti fl-10 ta’ Diċembru 2013 fil-Kawża T-176/11, Federación Nacional de Empresarios de Minas de Carbón (Carbunión) vs Il-Kunsill tal-Unjoni Ewropea
   (Kawża C-99/14 P)
   2014/C 112/31
   Lingwa tal-kawża: l-Ingliż
   
      Partijiet
   
   
      Appellanti: Federación Nacional de Empresarios de Minas de Carbón (Carbunión) (rappreżentanti: K. Desai, solicitor, S. Cisnal de Ugarte, avukat)
   
      Partijiet oħra fil-proċedura: Il-Kunsill tal-Unjoni Ewropea
   
      Talbiet tal-appellanti
   
   
               —
            
            
               tikkonstata li l-appell huwa fondat u ammissibbli;
            
         
               —
            
            
               tannulla d-digriet tal-Qorti Ġenerali mogħti fl-10 ta’ Diċembru 2013 fil-Kawża T-176/11, Carbunión vs Il-Kunsill, u tannulla l-Artikolu 3(1)(a), (b) u (f) u l-Artikolu 3(3) (iktar ‘il quddiem “id-dispożizzjonijiet ikkontestati”) tad-Deċiżjoni tal-Kunsill 2010/787 (1), tal-10 ta’ Diċembru 2010, dwar Għajnuna mill-Istat biex jiġi ffaċilitat l-għeluq ta’ minjieri tal-faħam li mhumiex kompettitivi (iktar ‘il quddiem “id-deċiżjoni”); u
            
         
               —
            
            
               tikkundanna lill-Kunsill għall-ispejjeż tar-rikorrenti, kemm fl-ewwel istanza kif ukoll fil-kuntest ta’ dan l-appell.
            
         
      Aggravji u argumenti prinċipali
   
   Insostenn tal-appell tagħha l-appellanti tinvoka ħames aggravji:
   
               —
            
            
               L-ewwel nett, l-appellanti ssostni li l-Qorti Ġenerali kisret l-obbligu tagħha ta’ motivazzjoni, fis-sens tal-Artikolu 36 tal-Istatut tal-Qorti tal-Ġustizzja, sa fejn hija qieset li d-dispożizzjonijiet ikkontestati ma jistgħux jiġu sseparati mill-bqija tad-deċiżjoni.
            
         
               —
            
            
               It-tieni nett, l-appellanti ssostni li l-Qorti Ġenerali wettqet żball ta’ liġi meta qieset li l-Artikolu 7 tad-deċiżjoni jkun nieqes mill-effettività tiegħu mingħajr d-dispożizzjonijiet ikkontestati.
            
         
               —
            
            
               It-tielet nett, il-Qorti Ġenerali wettqet żball ta’ liġi fl-interpretazzjoni tagħha tal-Artikolu 3(1)(a) tad-deċiżjoni, sa fejn hija ma qisitx li t-terminu li jinsab f’din id-dispożizzjoni jiddefinixxi portata ratione temporis speċjali tad-deċiżjoni.
            
         
               —
            
            
               Ir-raba’ nett, il-Qorti Ġenerali wettqet żball ta’ liġi fl-interpretazzjoni tagħha tal-kundizzjonijiet stabbiliti fl-Artikolu 3(1)(f) tad-deċiżjoni, sa fejn hija qieset li dan kien jirrigwarda kundizzjoni ta’ kompatibbiltà u mhux modalità ta’ għoti ta’ għajnuna għall-għeluq.
            
         
               —
            
            
               Il-ħames nett, il-Qorti Ġenerali wettqet żball ta’ liġi meta ddeċidiet li n-natura separabbli tad-dispożizzjonijiet kkontestati taffettwa l-ispirtu u s-sustanza tad-deċiżjoni.
            
         
      (1)  ĠU L 336, p. 24